**Morbius** on vuonna 2022 ensi-iltansa saanut supersankarielokuva, joka perustuu Marvel Comicsin sarjakuvien samannimiseen hahmoon. Se on Sony’s Spider-Man Universen kolmas elokuva. Elokuvan ohjaa Daniel Espinosa ja käsikirjoittavat Matt Sazama ja Burk Sharpless. Pääosissa ovat Jared Leto, Matt Smith, Adria Arjona, Jared Harris, Al Madrigal ja Tyrese Gibson.

Kerrottuaan suunnitelmistaan luoda Hämähäkkimieheen liittyville hahmoille oma elokuvauniversuminsa Sony paljasti yhden sen elokuvista keskittyvän Morbiukseen. Sazama ja Sharpless olivat jo marraskuussa 2017 laatineet sille käsikirjoituksen, ja kesäkuussa 2018 valittiin ohjaajaksi Espinosa ja pääosan esittäjäksi Leto. Lisää elokuvan näyttelijöitä valittiin vuoden lopussa, ja kuvaukset alkoivat Lontoossa helmikuussa 2019.

*Morbius* sai maailmanensi-iltansa Plaza Carsossa, Mexico Cityssä, 10. maaliskuuta 2022. Elokuvateattereihin se saapuu Yhdysvalloissa ja Suomessa 1. huhtikuuta 2022. Arvostelut olivat enimmäkseen kielteisiä, ja niissä moitittiin elokuvaa tylsäksi, kliseiseksi ja sekavaksi. Myös lopputekstien väliin sijoitetut kohtaukset saivat paljon kritiikkiä. Kiitosta saivat elokuvan lyhyt kesto, nopea tempo ja juonen pienimuotoinen mittakaava.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Emil Nicholasin johtamassa kreikkalaisessa sairaalassa 10-vuotias Michael Morbius tapaa pojan nimeltä Lucien, jolle hän antaa kutsumanimen Milo ja joka kärsii samasta harvinaisesta verisairaudesta kuin Morbius. Nicholas järjestää Morbiuksen opiskelemaan lääketiedettä New Yorkiin, Milon jäädessä Kreikkaan Nicholasin hoidettavaksi.

25 vuotta myöhemmin Morbiukselle myönnetään Nobel-palkinto toimivan keinoveren keksimisestä, mutta Morbius päättää julkisesti olla vastaanotamatta palkintoa. Lisäksi hän pyydystää Costa Ricasta verivampyyrilepakoita, voidakseen parantaa verisairautensa sekoittamalla niiden DNA:ta omaansa. Morbiuksen kollega Martine Bancroft suhtautuu kokeeseen epäilyttävästi, mutta Morbius kertoo kokeestaan Nicholasille ja Milolle, jotka järjestävät hänelle rahoituksen palkata palkkasotureita viemään hänet ja Bancroft viimeistelemään koe kansainvälisille vesille. Vaikka koe näyttää toimivan, Morbius muuttuu samalla vampyyrimaiseksi olennoksi, joka tappaa aluksen miehistöän ja imee näistä kaiken veren. Morbius kauhistuu tekojaan niin, että pyyhkii tyhjäksi kaikki valvontakamerakuvat ja kutsuu viranomaiset laivalle ennen kuin hyppää laidan yli.

New Yorkissa Morbius tutkii uusia kykyjään ja huomaa omaavansa yliluonnolliset voimat, noepuden ja refleksit, sekä kyvyn käyttää kaikuluotausta. Hän yrittää tyynnyttää verenhimoaan keinoverellä, mutta sen teho heikkenee joka käytön jälkeen. Milo saa tietää parannuskienosta, mutta Morbius kieltäytyy antamasta sitä hänelle. Eräänä aamuna yksi sairaalan hoitajista, Kristen Sutton, löytyy kuolleena ja Morbius luulee aiheuttaneena. Sekä palkkasotureiden että Suttonin kuolemia tutkineet FBI-agentit Simon Stroud ja Al Rodriguez pidättävät Morbiuksen. Milo esittää Morbiuksen asianajajaa ja vierailee tämän sellissä. Mutta huomatessaan Milon kykenevän kävelemään ilman kävelykeppiään, Morbius tajuaa Milon käyttäneen parannuskeinoa itseensä ja tappaneen Suttonin. Morbius karkaa vankilasta ja kohtaa Milon, joka tunnustaa tekonsa ja yrittää rohkaista Morbiusta ryhtymään kaltaisekseen. Morbius kieltäytyy, mutta ei kykene satuttamaan Miloa.

Morbius kertoo Milon teoista Bancroftille ja kehittää rahanväärentäjien piilopaikkaan rakentamassaan laboratoriossa antikoagulantin, jolla tappaa Milo. Hän valmistaa myös sitä toisen annoksen itselleen tappaakseen itsensä ennen kuin hän ehtisi alkaa himoita oikeaa verta keinoveren sijasta. Stroud ja Rodriguez näkevät valvontakameroista Milon tappamassa, uskoen että hän ja Morbius ovat kumpikin murhaajia. Kun asiasta tiedotetaan uutisissa, Nicholas yrittää puhua Milolle ja saada tämän lopettaman. Milo kuitenkin syyttää Nicholasta ja Morbiuksen suosimisesta ja tappaa hänet. Morbiuksen saapuessa paikalle, Nicholas kuolee haavoihinsa. Lisäksi Milo haavoittaa kuolettavasti Bancroftia, jonka suostumuksella Morbius imee hänen verensä. Morbius kutsuu lauman lepakoita pidättelemään Miloa, kunnes saa tilaisuuden tappaa hänet antikoagulantilla. Morbius kentää pois lepakoiden kanssa, tietämättä, että Bancroft oli yhä elossa, pisaran Morbiuksen verta annettua hänellekin vampyyrimaiset voimat.

Lopputekstien välissä näytetyissä kohtauksissa vangittu rikollinen nimeltä Adrian Toomes siirtyy loitsun seurauksena omasta universumistaan Morbiuksen universumiin. Uskoen Hämähäkkimiehellä olevan jotain tekemistä asian kanssa, hän tapaa Morbiuksen ja ehdottaa tiimin perustamista.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Jared Leto  | … |  Michael Morbius
  |
|  Matt Smith  | … |  Lucien / Milo
  |
|  Adria Arjona  | … |  Martine Bancroft
  |
|  Jared Harris  | … |  Emil Nicholas
  |
|  Al Madrigal  | … |  Alberto Rodriguez
  |
|  Tyrese Gibson  | … |  Simon Stroud
  |
|  Charlie Shotwell  | … |  nuori Mchael Morbius
  |
|  Joseph Esson  | … |  nuori Milo
  |
|  Zaris-Angel Hator  | … |  Anna
  |
|  Corey Johnson  | … |  herra Fox
  |
|  Joanna Burnett  | … |  Kristen Sutton
  |
|  Michael Keaton  | … |  Adrian Toomes / Korppikotka (cameo)
  |

Tuotanto
--------

### Kehitys

Artisan Entertainment kertoi toukokuussa 2000 sopimuksestaan Marvel Entertainmentin kanssa tuottaa, rahoittaa ja levittää useita Marvel Comicsin hahmoihin perustuvia elokuvia, yhden näistä hahmoista ollessa Morbius, Elävä Vampyyri. Toukokuussa 2017 Sony paljasti virallisesti suunnitelmansa uudelle jaetulle universumille nimeltä "Sonyn Marvel-universumi", johon kuuluisi useita Hämähäkkimieheen liittyviä hahmoja ja joka alkoi lokakuussa 2018 elokuvalla *Venom*. Saman vuoden marraskuussa Matt Sazama ja Burk Sharpless luovuttivat Sonylle käsikirjoituksen mahdollisesta *Morbius*-elokuvasta, projektin "salaisen kehitysprosessin aikana". Jared Leto oli vahvasti kaavailtuna elokuvan pääosan esittäjäksi, mutta sitoutuisi rooliin vain olisi tyytyväinen siihen miten elokuva ohjattaisiin, joten hän pyysi henkilökohtaisesti osallistua Sonyn kanssa tapaamiseen ohjaajaehdokkaiden kanssa.

Huhtikuussa 2018 Sony ja kävi neuvotteluita Antoine Fuquan kanssa elokuvan ohjaamisesta. Fuqua ilmaisi halunsa ottaa projekti vastaan ja sanoi, että mikäli tekisi supersankarielokuvan, hän haluaisi tehdä siitä "jotain mikä on lähmepänä sitä mistä itse olen innoissani." Hän kuitenkin päätti lopulta kieltäytyä ohjaajan pikasta. Muiden Sonyn ohjaajaksi kaavailemien henkilöiden joukossa olivat F. Gary Gray, joka harkitsi elokuvan ohjaamista, mutta lopulta kieltäytyi, ja Daniel Espinosa, joka oli aiemmin ohjannut *Lifen* (2017). Toukokuussa 2018, ollessaan kiertueella yhtyeensä 30 Seconds to Marsin kanssa, Leto tapasi Espinosan keskustellakseen elokuvasta, ja kesäkuun lopussa molemmat vahvistivat olevansa projektissa mukana. Avi Arad, Matt Tolmach ja Lucas Foster ovat elokuvan tuottajat, ja Sonyn odotettiin antavan elokuvalle ensi-iltapäivämäärä vuoden 2018 lopulla. Studio toivoi, että elokuva mahtuisi heidän jo suunniteltujen Marvel-elokuvien aikatauluun, johon kuuluivat myös *Venom* ja *Spider-Man: Far From Home* (2019).

### Esituotanto

Syyskuun lopussa Sony aikoi sijoittaa elokuvan tuotannon Atlantaan—jossa *Spider-Man: Homecoming* (2017) ja *Venom* oli myös kuvattu—mutta elokuvalle ei vieläkään ollut asetettu ensi-iltapäivämäärää. Screen Rantin Cooper Hood uskoi Sonyn odottavan lokakuuhun nähdäkseen mitä mieltä katsojat olisivat *Venomista*, Aradin vahvistaessa, että Sony oli todella innoissaan voidessaan tuottaa *Morbius*, erityisesti tarinan, jossa "parantajasta tulee tappaja ja kuinka käsitellä [sitä?]" Tolmach sanoi, että kuvausten suunniteltiin alkavan vuoden 2019 alussa, tarkoituksena, että *Morbius* olisi Sonyn Marvel-universumin toinen elokuva *Venomin* jälkeen. Hän lisäsi, että Leto toisi elokuvaan samaa "intensiteettiä" kuin silloin, kun esitti Jokeria *Suicide Squadissa* (2016). Marraskuussa elokuvien tuottoja tutkivat analyytikot uskoivat *Venomin* menestyneen niin hyvin, että Sony voisi toteuttaa *Morbiusin* ja Marvel-universumiinsa suunnitellut elokuvat, ja kuun lopussa nimeämättömän Sonyn Marvel-universumiin kuuluvan elokuvan, jonka uskottiin olevan *Morbius*, ensi-illaksi astettiin 10. heinäkuuta 2020. Adria Arjona osallistui joulukuussa neuvotteluihin elokuvan naispääosan, Martine Bancroftin, esittämisestä ja hänen roolinsa vahvistettiin tammikuussa, jolloin Sony ilmoitti elokuvan uudeksi ensi-illaksi 31. heinäkuuta. Siihen aikaan myös Matt Smith liittyi näyttelijäkaartiin.

### Kuvaukset

Kuvaukset alkoivat Lontoossa helmikuun 2019 viimeisellä viikolla. Kuvausten alussa Jared Harris valittiin näyttelemään Morbiusin mentoria ja Tyrese Gibson Morbiusta jahtaavaa FBI-agenttia, ja Smithin paljastettiin näyttelevän elokuvan roistoa. Maaliskuussa kuvaukset siirtyivät Manchesteriin, jonka oli tarkoitus esittää New Yorkia. Kuukausi myöhemmin Gibson paljasti hahmonsa nimeksi Simon Stroud ja että Al Madrigal näyttelee elokuvassa Stroudin työparia, Alberto Rodriguezia. Kuvausten suunniteltiin alun perin kestävän 12 viikkoa, ja kesäkuussa *Venomin* tuottaja Amy Pascal sanoi elokuvan tuotannon "juuri päättyneen".

### Jälkituotanto

Syyskuussa 2019 Sony ja Walt Disney Studios tekivät uuden sopimuksen Marvel Studiosin ja sen johtajan Kevin Feigen kanssa *Far From Homen* jatko-osan tuottamiseksi, pitäen Hämähäkkimiehen osana Marvelin jaettua universumia: Marvel Cinematic Universea (MCU). Feigen mukaan uusi sopimus mahdollistaisi hahmojen voivan liikkua "elokuvauniversumeiden välillä" ja esiintyä myös Sonyn omassa jaetussa universumissa. Elokuvan ensimmäinen traileri julkaistiin tammikuussa 2020, ja siinä nähtiin kuvia Sam Raimin *Hämähäkkimies*-elokuvatrilogian Hämähäkkimiehestä, mutta kuvissa syytettiin Hämähäkkimiestä murhaajaksi, viittauksensa *Far From Homen* loppuratkaisuun. Michael Keaton esiintyi myös trailerissa, palaten Marvel Studiosin elokuvasta *Spider-Man: Homecoming* näyttelemään Adrian Toomesia. Samalla Sony paljasti Art Marcumin ja Matt Hollowayn olleen mukana elokuvan käsikirjoittamisessa, vaikka näitä ei ollut kreditoitu.

Musiikki
--------

Lokakuussa 2019 Jon Ekstrandin, joka on säveltänyt myös monia Espinosan elokuvia, kerrottiin säveltävän myös *Morbiusin* musiikin.

Julkaisu
--------

*Morbius* sai ensiesityksensä Plaza Carsossa, Mexico Cityssä 10. maaliskuuta 2022. Teatteriensi-iltansa elokuva tulee saamaan ensi-iltansa Yhdysvalloissa ja Suomessa 1. huhtikuuta 2022. Elokuvan ensi-illaksi oli aiemmin asetettu 10. heinäkuuta 2020, 31. heinäkuuta 2020, 19. maaliskuuta 2021, 8. lokakuuta 2021, 21. tammikuuta 2022 ja 28. tammikuuta 2022. Ensi-iltaa siirrettiin useita kertoja koronaviruspandemian vuoksi.

*Morbius* tuotti Yhdysvaltain elokuvateattereissa runsaat 73 miljoonaa dollaria ja muualla maailmassa vielä noin 90 miljoonaa dollaria eli yhteensä noin 163 miljoonaa dollaria. Tuottaakseen merkittävää voittoa elokuvan lipputulojen olisi pitänyt olla ainakin noin 225 miljoonaa dollaria.

Vastaanotto
-----------

| Kriitikoiden vastaanotto |
| --- |
| Yhteispisteet |
| Julkaisu | Pisteet |
| Metacritic | 35 % |
| Rotten Tomatoes | 17 % |
| Arvostelupisteet |
| Julkaisu | Pisteet |
| AllMovieJocelyn DeVore | 2.5/5 tähteä |
| *Chicago Sun-Times*Richard Roeper | 2/4 tähteä |
| *Episodi*Hannu Liekso | 3/5 tähteä |
| *Entertainment Weekly*Leah Greenblatt | B |
| Film-O-HolicJussi Lahtonen | 1/5 tähteä |
| *Helsingin Sanomat*Juho Typpö | 3/5 tähteä |
| LeffamediaJoonatan Porras | 1/5 tähteä |
| Little White LiesHannah Strong | 1/5 tähteä |
| MuropakettiHelinä Laajalahti | 2/5 tähteä |
| *Time Out*Cathy Brennan | 1/5 tähteä |

*Rotten Tomatoes* -sivuston mukaan 17 % *Morbiuksen* arvosteluista oli myönteisiä. Yhteenvedon mukaan elokuva on "kirottu tylsillä erikoistehosteilla, rutinoituneella näyttelemisellä ja liki käsittämättömällä juonella", ja lopputulosta kuvataan "ankeaksi sekasotkuksi". *Metacritic*-sivusto antaa 55 arvosteluun perustuen arvosanan 35/100 ja toteaa *Morbiuksen* vastaanoton olleen "pääasiassa kielteinen". CinemaScoren kyselyssä elokuvan katsojat antoivat sille keskimäärin arvosanan C+, mikä teki siitä vuoden 2015 *Fantastic Fourin* jälkeen kaikkein huonoimmat yleisöarviot saaneen Marvel-elokuvan.

*Varietyn* Ellise Shaferin mukaan *Morbius* sai heti tuoreeltaan murskaavaa kritiikkiä. Sitä kutsuttiin huonoimmaksi Marvel-filmatisoinniksi pitkään aikaan ja paluuksi MCU:ta edeltäneiden sarjakuvafilmatisointien "huolimattomaan ja kömpelöön" tyyliin, joka "taatusti tuottaa sarjisten faneille pettymyksen". Matt Smithin roolisuoritus Morbiuksen lapsuudenystävä Milona sai kuitenkin kiitosta. *Manchester Evening Newsin* Jonathon Crump huomautti, että näyttelijäntyö ylipäätään, "mukaan luettuna Leton roolisuoritus", sai "joissakin arvosteluissa" kehuja.

*AllMovien* Jocelyn DeVore piti *Morbiuksen* vahvuutena sen nopeaa tempoa ja lyhyttä kestoa. Morbius ja muut henkilöhahmot jäävät vaille syvyyttä, eikä kaikkia sivujuonia ratkaista tyydyttävästi. Näyttelijänsuorituksia ja erikoistehosteita DeVore piti viihdyttävinä. *Timen* Stephanie Zacharek kiitti Leton "vähäeleistä ja koskettavaa haavoittuvaisuutta", mutta piti toimintakohtauksia "puuduttavan geneerisinä". *Entertainment Weekly* kehui sekä Smithin "traagista aristokraattia" että Leton hillittyä roolisuoritusta ja kuvaili kokonaisuutta pulp-henkiseksi sekoitukseksi campia ja gotiikkaa. *The Hollywood Reporterin* David Rooney valitteli, kuinka antisankari Morbiuksen ja "pirullisen" Milon välinen jännite ja siihen kytkeytyvä juonipotentiaali pitkälti haaskataan. Rooneyn mielestä elokuvassa olisi aineksia viihdyttävään kaaokseen, mutta se ottaa itsensä aivan liian vakavasti. *Chicago Sun-Timesin* Richard Roeper vertasi *Morbiusta* "keskinkertaiseen 1990-luvun vampyyrielokuvaan". *The Globe and Mailin* Barry Hertz kuvaili elokuvaa "epäkiinnostavaksi, epäloogiseksi, rumaksi ja päällekäyvän typeräksi". *Little White Liesin* Hannah Strong arvioi *Morbiuksen* olevan oire 2020-luvun tuotantokulttuurista, jossa ison budjetin elokuvien tekeminen on keskittynyt muutamalle studiolle, aiheeksi halutaan jo entuudestaan suosittuja hahmoja ja tarinoita eikä elokuvia nähdä itsenäisinä teoksina vaan laajempien tuoteperheiden osina. Lopputulosta Strong luonnehti "sieluttomaksi [ja] pitkäveteiseksi".

*Helsingin Sanomien* Juho Typpö kuvaili elokuvaa kliseiseksi mutta viihdyttäväksi: "*Morbiuksessa* viehättää tietty mutkattomuus ja pienimuotoisuus, verrattuna mammuttitaudista kärsiviin moderneihin sarjakuvaelokuviin. Se ei yritä liikoja ja pysyy hyvin koossa alusta loppuun." Typpö kehui Jared Leton ja Matt Smithin roolisuorituksia sekä heidän hahmojensa hyvin pohjustettua ystävyyssuhdetta. *Episodin* Hannu Liekso piti miellytävänä vaihteluna sitä, että erikoistehosteiden sijaan *Morbius* keskittyi tarinaan: "Mukavan kompakti ja pienimuotoinen sarjakuvafilmatisointi sortuu vain välillä tavanomaisuuksiin." *Muropaketin* arvostelu oli kielteisempi. Helinä Laajalahden mukaan "kaikin tavoin lattea *Morbius* osoittaa, ettei Sony ole oppinut Venomista mitään". Asioita "tapahtuu pelkästään siksi, että ne näyttävät visuaalisesti coolilta, vailla kunnollista taustalogiikkaa", eikä kokonaisuus "tunnu itsenäiseltä elokuvalta vaan pelkästään johdannolta johonkin suurempaan – jota ei välttämättä koskaan tule". *Film-O-Holicin* Jussi Lahtonen kuvaili elokuvaa "tusinatekeleeksi", joka "hukkaa alun jälkeen potentiaalinsa ja jää sekavaksi efektiräpellykseksi".

*Morbiuksen* lopputekstien väliin sommiteltuja kohtauksia pidettiin monissa arvioissa sekavina, irrallisina ja muutenkin epäonnistuneina. *Time Outin* Cathy Brennanin mukaan elokuva yrittää kosiskella yleisöä vihjaamalla Morbiuksen ja Hämähäkkimiehen yhteiseen tulevaisuuteen, mutta "näin latteassa elokuvassa" se on "täysin ansaitsematonta" mielistelyä. *ScreenCrush*-verkkosivuston Matt Singer piti *Morbiuksen* lopputekstikohtauksia kaikkien aikojen huonoimpina.

Huomioita
---------

1. ↑  Toomes siirtyi Marvel Cinematic Universesta Sony’s Spider-Man Universeen *Spider-Man: No Way Homen* (2021) tapahtumien seurauksena.
2. ↑  Paljastettu Kuuden Koplaksi.

Lähteet
-------

1. ↑  Rubin, Rebecca: Morphing Into 'Morbius': How Jared Leto Sank His Teeth Into Marvel's Vampire Anti-Hero *Variety*.  Arkistoitu. Viitattu 3.4.2022. (englanniksi)
2. 1 2  Morbius (2022) *Box Office Mojo*. Viitattu 21.5.2022. (englanniksi)
3. 1 2  Morbius *The Numbers*. Viitattu 21.5.2022. (englanniksi)
4. 1 2  O'Connell, Sean: Here's How Spider-Man, Venom And The Multiverse Will Factor Into Jared Leto's Morbius Movie *CinemaBlend*.  25.3.2022. Viitattu 6.4.2022. (englanniksi)
5. ↑  Fleming, Michael: Artisan deal a real Marvel *Variety*.  16.5.2000.  Arkistoitu. Viitattu 18.6.2019. (englanniksi)
6. ↑  Busch, Anita: Tom Hardy Is 'Venom' In New Sony Marvel Film To Be Directed By Ruben Fleischer *Deadline Hollywood*.  19.5.2017.  Arkistoitu. Viitattu 18.6.2019. (englanniksi)
7. ↑  Kit, Borys: 'Spider-Man' Spinoff: Morbius the Living Vampire Movie in the Works With 'Power Rangers' Writers *The Hollywood Reporter*.  13.11.2017.  Arkistoitu. Viitattu 18.6.2019. (englanniksi)
8. 1 2 3 4 5  Kroll, Justin: Jared Leto to Star in 'Spider-Man' Spinoff 'Morbius' From Director Daniel Espinosa *Variety*.  27.6.2018.  Arkistoitu. Viitattu 18.6.2019. (englanniksi)
9. ↑  Shirey, Paul: EXC. Antoine Fuqua Talks Potential For a Morbius or Blade Film at CinemaCon *JoBlo.com*.  24.4.2018.  Arkistoitu. Viitattu 18.6.2019. (englanniksi)
10. ↑  Timberlake, Braxter: EXCLUSIVE: Plot Details for Sony's 'Morbius' Spider-Verse Spin-Off *That Hashtag Show*.  25.5.2018.  Arkistoitu. Viitattu 18.6.2019. (englanniksi)
11. ↑  Fleming Jr. Mike: Jared Leto, Daniel Espinosa Team For Sony's 'Morbius' Spider-Man Spinoff *Deadline Hollywood*.  27.6.2018.  Arkistoitu. Viitattu 18.6.2019. (englanniksi)
12. ↑  Marc, Christopher: Update: Jared Leto's Marvel Movie 'Morbius' Eyes Shoot in Atlanta this Fall/Winter *The GWW*.  6.9.2018.  Arkistoitu. Viitattu 18.6.2019. (englanniksi)
13. 1 2  Hood, Cooper: Why Sony is Excited About The Morbius Movie *Screen Rant*.  28.9.2018.  Arkistoitu. Viitattu 18.6.2019. (englanniksi)
14. 1 2  Wood, Matt: Sounds Like Morbius Could Be The Next Spiderverse Movie Made After Venom *Cinema Blend*.  29.9.2018.  Arkistoitu. Viitattu 18.6.2019. (englanniksi)
15. ↑  Trumbore, Dave: 'Morbius' Filming Details Revealed by Producers Avi Arad and Matt Tolmach *Collider*.  9.10.2018.  Arkistoitu. Viitattu 18.6.2019. (englanniksi)
16. ↑  Bonomolo, Cameron: 'Morbius' Producers Praise Star Jared Leto *ComicBook.com*.  28.9.2018.  Arkistoitu. Viitattu 18.6.2019. (englanniksi)
17. ↑  Clark, Travis: Venom' gives Sony an edge over Disney in its fight to keep 'Spider-Man,' according to industry experts *Business Insider*.  6.11.2018.  Arkistoitu. Viitattu 18.6.2019. (englanniksi)
18. 1 2  Donnelly, Matt: Sony Dates Two Marvel Movies for 2020 *Variety*.  21.11.2018.  Arkistoitu. Viitattu 18.6.2019. (englanniksi)
19. ↑  Couch, Aaron: 'Morbius': Adria Arjona in Early Talks to Join Jared Leto *The Hollywood Reporter*.  14.12.2018.  Arkistoitu. Viitattu 18.6.2019. (englanniksi)
20. 1 2  Hipes, Patrick: ‘Morbius’ & ‘Ghostbusters’ Solidify Summer 2020 Release Dates *Deadline Hollywood*.  25.1.2019.  Arkistoitu. Viitattu 18.6.2019. (englanniksi)
21. ↑  Kroll, Justin: Matt Smith to Star With Jared Leto in Marvel Spinoff ‘Morbius’ (EXCLUSIVE) *Variety*.  24.1.2019.  Arkistoitu. Viitattu 18.6.2019. (englanniksi)
22. ↑  Couch, Aaron: Matt Smith Joining Jared Leto in 'Morbius' *The Hollywood Reporter*.  24.1.2019.  Arkistoitu. Viitattu 18.6.2019. (englanniksi)
23. 1 2  Leto, Jared: [https:/twitter.com/JaredLeto/status/1102983179659628544 1 week down...11 to go... Get Ready 💪 #MORBIUS @MorbiusMovie]  March 5, 2019.  Arkistoitu. Viitattu March 10, 2019. (englanniksi)
24. ↑  Zinski, Dan: Morbius Star Jared Leto Teases Start Of Filming In London *Screen Rant*.  11.2.2019.  Arkistoitu. Viitattu 18.6.2019. (englanniksi)
25. ↑  N'Duka, Amanda: Jared Harris Joins Jared Leto In Sony’s ‘Spider-Man’ Spinoff ‘Morbius’ *Deadline Hollywood*.  4.3.2019.  Arkistoitu. Viitattu 18.6.2019. (englanniksi)
26. ↑  Kroll, Justin: Tyrese Gibson Joins Jared Leto in Marvel Spinoff ‘Morbius’ (EXCLUSIVE) *Variety*.  5.3.2019.  Arkistoitu. Viitattu 18.6.2019. (englanniksi)
27. 1 2  Kit, Borys: Tyrese Gibson in Talks to Join Jared Leto in Spider-Man Spinoff 'Morbius' *The Hollywood Reporter*.  5.3.2019.  Arkistoitu. Viitattu 18.6.2019. (englanniksi)
28. ↑  Manchester given a New York City makeover for filming of Spider-Man spin-off Morbius *Sky News*.  26.3.2019.  Arkistoitu. Viitattu 18.6.2019. (englanniksi)
29. ↑  He just wrapped for that day.... I come back to our shared tent and once again he ate ALL the snacks... I can’t sleep around this dude cause he’s funny as hell and I guess he really didn’t think I would notice that he’s eating everything in sight.... My #PIC partner in crime aka Agent Alberto Rodriguez aka @almadrigal the bad guys are doomed!!!! #Marvel #Morbius #SetLife #AgentSimonStroud *Instagram*.  19.4.2019. Viitattu 18.6.2019. (englanniksi)
30. ↑  Zemler, Emily: Matt Smith leaves ‘The Crown’ behind for Charles Manson and Robert Mapplethorpe *Los Angeles Times*.  5.3.2019.  Arkistoitu. Viitattu 18.6.2019. (englanniksi)
31. ↑  Dumaraog, Ana: Future Spider-Man Spinoff Movies Will Stand On Their Own *Screen Rant*.  22.6.2019.  Arkistoitu. Viitattu 13.1.2020. (englanniksi)
32. ↑  Lang, Brent: Sony, Marvel Make Up: Companies Will Produce Third 'Spider-Man' Film *Variety*.  27.9.2019. Viitattu 18.11.2021. (englanniksi)
33. ↑  Newby, Richard: How 'Morbius' Can Build to a Spider-Man Crossover Movie *The Hollywood Reporter*.  13.1.2020.  Arkistoitu. Viitattu 18.11.2021. (englanniksi)
34. ↑  Keegan, Rebecca: Michael Keaton on Reviving Batman and the Power of Saying No to Hollywood *The Hollywood Reporter*.  18.8.2021.  Arkistoitu. Viitattu 18.11.2021. (englanniksi)
35. ↑  Boucher, Geoff: 'Morbius' Teaser: Jared Leto Sinks Teeth Into Marvel Vampire Role *Deadline Hollywood*.  13.1.2020.  Arkistoitu. Viitattu 18.11.2021. (englanniksi)
36. ↑  Barnhardt, Adam: Morbius Taps Iron Man Writers for Rewrites *ComicBook.com*.  13.1.2020.  Arkistoitu. Viitattu 18.11.2021. (englanniksi)
37. ↑  Morbius *Writers Guild of America, West*.  18.12.2020.  Arkistoitu.  (englanniksi)
38. ↑  Jon Ekstrand to Score Daniel Espinosa’s ‘Morbius’ *Film Music Reporter*.  9.10.2019.  Arkistoitu. Viitattu 13.1.2020. (englanniksi)
39. ↑  Larson, Tara: Jared Leto Goes Wild With Adria Arjona at 'Morbius' Premiere *Yahoo! News*.  11.3.2022. Viitattu 25.3.2022. (englanniksi)
40. ↑  Jared Leto visita la CdMx para la premiere de 'Morbius' *Milenio*.  10.3.2022. Viitattu 25.3.2022. (espanjaksi)
41. ↑  McClintock, Pamela: Jared Leto's *Morbius* Pushed to Spring Amid Omicron Surge *The Hollywood Reporter*.  3.1.2022. Viitattu 4.1.2022. (englanniksi)
42. 1 2  Galuppo, Mia: Sony Delays Release of 'Morbius,' 'Ghostbusters,' More Films Due to Coronavirus *The Hollywood Reporter*.  30.3.2020.  Arkistoitu. Viitattu 31.3.2020. (englanniksi)
43. 1 2  Rubin, Rebecca: 'Morbius' With Jared Leto Delays Release Date *Variety*.  11.1.2021.  Arkistoitu. Viitattu 12.1.2021. (englanniksi)
44. 1 2  D'Alessandro, Anthony: Sony Marvel Movie ‘Morbius’ Shifts A Week Later Next Winter *Deadline Hollywood*. Viitattu 1.5.2021. (englanniksi)
45. ↑  Chanliau, Pierre: Morbius Suffers Second-Worst Box Office Drop Ever for a Superhero Movie *The Direct*.  10.4.2022. Viitattu 28.5.2022. (englanniksi)
46. 1 2  Morbius *Metacritic*. Viitattu 28.5.2022. (englanniksi)
47. 1 2  Morbius *Rotten Tomatoes*. Viitattu 28.5.2022. (englanniksi)
48. 1 2  DeVore, Jocelyn: Morbius (2022) *AllMovie*. Viitattu 28.5.2022. (englanniksi)
49. 1 2  Roeper, Richard: ‘Morbius’: Even with Jared Leto and bat DNA injections, second-tier Marvel movie never takes off *Chicago Sun-Times*.  31.3.2022. Viitattu 30.5.2022. (englanniksi)
50. 1 2  Liekso, Hannu: Morbius *Episodi*.  31.3.2022. Viitattu 28.5.2022.
51. 1 2  Greenblatt, Leah: Morbius review: Sony's high-gloss vampire superhero film isn't really a full movie, but it's fun *Entertainment Weekly*.  30.3.2022. Viitattu 30.5.2022. (englanniksi)
52. 1 2  Lahtonen, Jussi: Morbius *Film-o-Holic*.  1.4.2022. Viitattu 28.5.2022.
53. 1 2  Typpö, Juho: Jared Leto esittää verenhimoista Marvel-antisankari Morbiusta elokuvassa, joka ei kärsi supersankarifilmien mammuttitaudista *Helsingin Sanomat*.  31.3.2022. Viitattu 28.5.2022.
54. ↑  Porras, Joonatan: Arvostelu: Morbius (2022) *Leffamedia*.  29.3.2022. Viitattu 28.5.2022.
55. 1 2 3  Strong, Hannah: Review: Morbius *Little White Lies*.  31.3.2022. Viitattu 30.5.2022. (englanniksi)
56. 1 2 3  Laajalahti, Helinä: Kaikin tavoin lattea Morbius osoittaa, ettei Sony ole oppinut Venomista mitään *Muropaketti*.  31.3.2022. Viitattu 28.5.2022.
57. 1 2  Brennan, Cathy: Morbius *Time Out*.  31.3.2022. Viitattu 28.5.2022. (englanniksi)
58. ↑  Zilko, Christian: ‘Morbius’ Scores Second-Lowest CinemaScore for Any Marvel Adaptation *IndieWire*.  2.4.2022. Viitattu 28.5.2022. (englanniksi)
59. ↑  Shafer, Ellise: ‘Morbius’ First Reactions: Jared Leto Marvel Film Is ‘Sloppy,’ ‘Sucks More Than Just Blood’ *Variety*.  30.3.2022. Viitattu 28.5.2022. (englanniksi)
60. ↑  Crump, Jonathon: What are the Morbius reviews saying and what is the movie's age rating? *Manchester Evening News*.  31.3.2022. Viitattu 29.5.2022. (englanniksi)
61. ↑  Zacharek, Stephanie: Jared Leto Becomes a Bat Man, But Not That Batman in Morbius *Time*.  30.3.2022. Viitattu 28.5.2022. (englanniksi)
62. ↑  Rooney, David: Jared Leto in ‘Morbius’: Film Review *The Hollywood Reporter*.  30.3.2022. Viitattu 28.5.2022. (englanniksi)
63. ↑  Hertz, Barry: Atrocious Spider-Man spinoff Morbius represents the absolute nadir of superhero cinema *The Globe and Mail*.  31.3.2022. Viitattu 30.5.2022. (englanniksi)
64. ↑  Erbland, Kate: ‘Morbius’: Confusing Post-Credits Scenes Hint at Incoherent Twists for the Spider-Verse *IndieWire*.  2.4.2022. Viitattu 28.5.2022. (englanniksi)
65. ↑  Tassi, Paul: Here Are The ‘Morbius’ Vulture Post-Credits Scenes So You Don’t Have To Watch ‘Morbius’ *Forbes*.  2.4.2022. Viitattu 28.5.2022. (englanniksi)
66. ↑  Glassman, Julia: Here’s What Happens in the ‘Morbius’ Post-Credit Scenes So You Don’t Have to See the Movie *The Mary Sue*.  4.4.2022. Viitattu 28.5.2022. (englanniksi)
67. ↑  Singer, Matt: ‘Morbius’ Has the Worst Post-Credits Scene Ever Made *ScreenCrush*.  1.4.2022. Viitattu 30.5.2022. (englanniksi)

Aiheesta muualla
----------------

* *Morbius* Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Sony’s Spider-Man Universe |
| --- |
|  |
| Elokuvat | 
* *Venom*
* *Venom: Let There Be Carnage*
* *Morbius*
* *Madame Web*
* *Kraven the Hunter*
* Kolmas *Venom*-elokuva

 |
|  |
| Perutut elokuvat | 
* *Silver & Black*

 |
|  |
| Aiheeseen liittyvät artikkelit | Hämähäkkimies elokuvissa |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Marvel Comicsin täyspitkät elokuvat |
| --- |
|  |
| Elokuvasarjat | 

|  |  |
| --- | --- |
| Aaveajaja | 
* *Ghost Rider – aaveajaja* (2007)
* *Koston henki* (2011)

 |
|  |
| Blade | 
* *Blade* (1998)
* *Blade II* (2002)
* *Trinity* (2004)
* *Blade* (2025)

 |
|  |
| Daredevil ja Elektra | 
* *Daredevil* (2003)
* *Elektra* (2005)

 |
|  |
| Deadpool | 
* *Deadpool* (2016)
* *Deadpool 2* (2018)
* *Deadpool 3* (2024)

 |
|  |
| Galaksin Vartijat | 
* *Guardians of the Galaxy* (2014)
* *Vol. 2* (2017)
* *Vol. 3* (2023)

 |
|  |
| Hämähäkkimies | 
* *Spider-Man* (2002)
* *Spider-Man 2* (2004)
* *Spider-Man 3* (2007)
* *The Amazing Spider-Man* (2012)
* *The Amazing Spider-Man 2* (2014)
* *Homecoming* (2017)
* *Far From Home* (2019)
* *No Way Home* (2021)

 |
|  |
| Hulk | 
* *Hulk* (2003)
* *The Incredible Hulk* (2008)

 |
|  |
| Ihmeneloset | 
* *The Fantastic Four* (1994)
* *Fantastic Four* (2005)
* *Hopeasurffari* (2007)
* *Fantastic Four* (2015)
* *Fantastic Four* (2025)

 |
|  |
| Kapteeni Amerikka | 
* *Captain America* (sarjafilmi, 1944)
* *Captain America* (1990)
* *The First Avenger* (2011)
* *The Return of the First Avenger* (2014)
* *Civil War* (2016)
* *Brave New World* (2025)

 |
|  |
| Kapteeni Ihme | 
* *Captain Marvel* (2019)
* *The Marvels* (2023)

 |
|  |
| Kostajat | 
* *The Avengers* (2012)
* *Age of Ultron* (2015)
* *Infinity War* (2018)
* *Endgame* (2019) (tuotanto)
* *The Kang Dynasty* (2026)
* *Secret Wars* (2027)

 |
|  |
| Musta Pantteri | 
* *Black Panther* (2018)
* *Wakanda Forever* (2022)

 |
|  |
| Muurahaismies ja Ampiainen | 
* *Ant-Man* (2015)
* *Ant-Man and the Wasp* (2018)
* *Quantumania* (2023)

 |
|  |
| Rautamies | 
* *Iron Man* (2008)
* *Iron Man 2* (2010)
* *Iron Man 3* (2013)

 |
|  |
| Ryhmä-X | 
* *X-Men* (2000)
* *X-Men 2* (2006)
* *Viimeinen kohtaaminen* (2006)
* *First Class* (2011)
* *Days of Future Past* (2014)
* *Apocalypse* (2016)
* *Dark Phoenix* (2019)

 |
|  |
| Thor | 
* *Thor* (2011)
* *The Dark World* (2013)
* *Ragnarök* (2017)
* *Love and Thunder* (2022)

 |
|  |
| Tohtori Outo | 
* *Tri Strange ja pahan voima* (1978)
* *Doctor Strange* (2016)
* *Multiverse of Madness* (2022)

 |
|  |
| Tuomari | 
* *Rankaisija* (1989)
* *Tuomari* (2004)
* *War Zone* (2008)

 |
|  |
| Venom | 
* *Venom* (2018)
* *Let There Be Carnage* (2021)
* Kolmas *Venom*-elokuva (2024)

 |
|  |
| Wolverine | 
* *X-Men Origins: Wolverine* (2009)
* *Wolverine* (2013)
* *Logan* (2017)

 |

 |
|  |
| Yksittäiset elokuvat | 
* *Howard – uuden ajan sankari* (1986)
* *The New Mutants* (2020)
* *Black Widow* (2021)
* *Shang-Chi and the Legend of the Ten Rings* (2021)
* *Eternals* (2021)
* *Morbius* (2022)
* *Madame Web* (2024)
* *Kraven the Hunter* (2024)
* *Thunderbolts* (2025)
* *Armor Wars*

 |
|  |
| Elokuvasarjatmuilta Marvelinsarjakuvanimikkeiltä | 

|  |  |
| --- | --- |
| Kick-Ass | 
* *Kick-Ass* (2010)
* *Kick-Ass 2* (2013)

 |
|  |
| Kingsman | 
* *Kingsman: Salainen palvelu* (2014)
* *Kingsman: Kultainen kehä* (2017)
* *The King’s Man* (2021)

 |
|  |
| Men in Black | 
* *Men in Black* (1997)
* *Men in Black II* (2002)
* *Men in Black III* (2012)
* *International* (2019)

 |

 |
|  |
| Elokuvauniversumit | 
* Marvel Cinematic Universe
	+ elokuvat
		- Vaihe 1
		- Vaihe 2
		- Vaihe 3
		- Vaihe 4
		- Vaihe 5
		- Vaihe 6
* Sony’s Spider-Man Universe

 |
|  |
| Katso myös | Marvel Studios |

 |